Adriaan Basson het die Tassenberg All Stars CD in die hande gekry. En hy was bly.
Mag die volk jubel na di� geboorte in die Stal
Dis n swartstil Aprilnag in Oudtshoorn. Terwyl die meeste feesgangers na Bacchus se pype dans of doelloos in die strate dwarrel, sing Gert Vlok Nel Rivier, o rivier, jys die diepste woord wat ek ken en vertel hoe n mens die pad na n vrou se hart wen, terwyl n paar krieke vir hom backup vocals doen.
In hierdie omstandighede by vanjaar se Klein Karoo Nasionale Kunstefees is die Tassenberg Stalteater gebore. Onder Dirk Uys se bekwame leiding is n unieke intieme venue met strooibale ingerig, waar die All Stars van Afrikaanse musiek hul ding kan doen.
n Regstreekse opname hiervan is onlangs op CD uitgereik. Dis n CD wat n mens nie met woorde kan beskryf sonder om self daarna te luister nie. Van Koos Kombuis se Onder in my Whiskeyglas (n interessante reggae-weergawe) tot by Valiant Swart se legendariese Die Mystic Boer, kan jy jou verlustig in n mengsel van nuwe en ou, hardgebak en nostalgiese, tuisgebroude musiek.
Benewens ou gunstelinge soos Piet Botha (Blues vir Louise), Akkedis (Jannie Cocaine) en Koos Kombuis (Kytie), bevat die opname ook n aantal nuwe en opkomende stemme. Mikanic, bestaande uit onder meer twee lede van die bekende Sons of Trout, lewer n musikale hoogtepunt op die CD met Rastaman en Swimmin with the women.
Jonathan Martin van Piet Botha se orkes maak sy solo-debuut met n Nick Drake komposisie, Northern Sky.
Verder sorg Laurinda Hofmeyr (Moment), Delta Blue (Oreo Cookie Blues) en Theuns Jordaan (Klein Verbond) vir n opwindende en afgeronde opname.
Wie sou kon raai dat daar so gou n� die geboorte van Om te Breyten nog so n opwindende en briljante (oorwegend) Afrikaanse CD op ons rakke sou wees? Dis om van te jubel.
Die Tassenberg Stalteater CD maak n mens honger vir nog soortgelyke regstreekse opnames. Dit bewys die siele wat steeds dink plaaslike musiek is vir die vo�ls finaal verkeerd.